अफसरों को समय पर पूरे करने होंगे काम
मुख्यमंत्रीजल स्वावलंबन अभियान की जिला प्रशासन के अधिकारी हर सप्ताह मॉनिटरिंग करेंगे। अभियान के तहत जिले के चयनित 162 गांवों में जल बहाव क्षेत्र में जल संरक्षण के लिए तालाब अन्य संरचनाओं का निर्माण किए जाने के साथ ही मरम्मत पुर्ननिर्माण कराए जाएंगे, ताकि बारिश के पानी का संरक्षण किया जा सके। कलेक्टर ने एडीएम (द्वितीय) को अभियान की मॉनिटरिंग करने की जिम्मेदारी दी है।
जिला परिषद की साधारण सभा में सोमवार को मुख्यमंत्री जल स्वावलंबन अभियान को लेकर हंगामा हुआ था। बैठक में जिला परिषद के सदस्यों पंचायत समितियों के प्रधानों ने मुख्यमंत्री जल स्वावलंबन अभियान में चयन प्रक्रिया डीपीआर पर सवाल उठाते हुए जांच की मांग की थी। पूरे मामले को गंभीरता से लेते हुए कलेक्टर कृष्ण कुणाल ने जिला प्रशासन, जिला परिषद, जल ग्रहण भू- संरक्षण, ग्रामीण विकास, पंचायती राज, भूजल, कृषि उद्यानिकी विभाग के अधिकारियों को स्थानीय जनप्रतिनिधियों से तालमेल सुझाव लेते हुए जल संरक्षण कार्य समय पर पूरा करवाने के निर्देश दिए है। कार्यों में जनप्रतिनिधियों की राय को अहमियत देने के लिए कहा है, ताकि किसी तरह का विवाद नहीं हो। इसके साथ ही 10 से 25 जनवरी तक फील्ड में जाकर लोगों को अभियान की उपयोगिता प्रचार- प्रसार करने के निर्देश दिए हैं।
hin_Deva hin_Deva hin_Deva